નાસાએ તાજેતરમાં જ મંગળ અંગે કેટલીક રસપ્રદ માહિતી પહેલી જ વાર વિશ્વ સમક્ષ ઉપલબ્ધ કરાવી છે. નાસાએ મંગળ પર સંશોધન માટે માર્સ મિશન મોકલ્યું હતું. નાસાની ખોજ પ્રમાણે આજથી લગભગ ચાર બિલિયન વર્ષ પૂર્વે સૂર્ય-પવનોને કારણે મંગળ પરનું વાતાવરણ નાશ પામ્યું હતું. આ ખોજ પ્રમાણે પહાડો પરથી ખારું પાણી નીચેની તરફ વહેતું હોવાનું જણાયું છે. નાસાનાં માર્સ મિશને છેલ્લા એક વર્ષમાં જે તસવીરો મોકલી છે તેના આધારે આ ફલશ્રુતિ પ્રાપ્ત થઈ છે. આ સંશોધન બાદ મંગળ પરનું અભિયાન હવે એક નવા જ યુગમાં પ્રવેશી રહ્યું છે.